Mooi Bly het 5 unieke, vrystaande grasdakkothuise wat elk spog met 'n wyn-naam, 'n privaat patio en braaigeriewe. Elke kothuis het 'n volledig toegeruste kombuis en word daagliks skoongemaak, behalwe op Sondae en openbare vakansiedae. Hulle is stylvol met 'n tikkie Afrika en beskik oor 'n TV met Open View-HD. Daar is 1 kothuis met 'n grasdak wat net slaapplek het vir 2 mense in 'n koninggrootte-bed. Gaste het ook toegang tot die swembad wat gevul is met vars bergwater.
Ons het 'n groot dierefamilie op Mooi Bly: 8 honde, 2 katte, 8 perde, 3 ganse, 'n paar eende, 2 hane en 'n paar hoenders. Luc het ook al meer as 70 voëlspesies op die plaas gewaar, ons gevlekte ooruile is vir ons baie kosbaar. (Ongelukkig laat ons nie toe dat jy jou eie troeteldier saambring nie.)
Perdry kan vooraf gereël word teen R350 vir 'n rit wat 2 uur lank duur op 'n asemrowende roete. Jy sal op een van ons SA Boerperde ry deur die berge en wingerde agter Mooi Bly. Jy moet basiese perdry-vaardighede hê om aan dié ritte te kan deelneem.